Madrugada

**Madrugada** er et norsk rockeband som ble etablert i Hadsel i 1993. Bandet består av vokalist Sivert Høyem, bassist Frode Jacobsen og trommeslager Jon Lauvland Pettersen. Etter gitarist Robert Burås død i 2007, ble bandet oppløst etter en avskjedsturné i 2008. De ble gjenforent i 2019.

Alle bandets album har solgt godt i Norge, og før utgivelsen av *[[The Deep End]]* i 2005 hadde bandet solgt  album på verdensbasis. Etter sju uker hadde *The Deep End* solgt  og lå blant annet på førsteplass på den greske albumlista. Bandet har mottatt fem Spellemann- og to Alarmpriser og ble blant annet kåret til Årets spellemann under Spellemannprisen 2005.

## Historie
Bandet startet på begynnelsen av 1990-tallet med navnet ØX med bassist Frode Jacobsen som et av medlemmene. Bandet endret etter hvert navn til Abbey's Adoption og fikk med Sivert Høyem som vokalist i 1993. Øvrige medlemmer på denne tiden var gitarist Marius Almås Johansen (utdannet grafiker) og trommeslager Jon Lauvland Pettersen. Med denne besetningen deltok de på sin første plateutgivelse, samleplaten *Wrought* som ble gitt ut av rockemiljøet på Stokmarknes som et samarbeid mellom musikere fra Sortland og Stokmarknes i 1993. Bandet bidro med låtene «Dry White Season», skrevet av Jacobsen/Høyem, og «Facts and Figures», skrevet av Johansen/Jacobsen, sistnevnte med bandets forrige vokalist  som vokalist.

I 1995 flyttet bandet til Oslo, og året etter tok Robert Burås over som gitarist etter Johansen. I 1997 deltok bandet, fortsatt med navnet Abbey's Adoption, med to spor på samleplaten *Betong Vår-97* utgitt av Det Norske Studentersamfund. I en periode rundt denne utgivelsen var gitarist  med som bandets femte medlem. Bandet endret deretter bandnavnet enda to ganger, først til Six Generations, før det endte med Madrugada etter forslag fra poeten og musikeren Øystein W. Wolf. Et navn bandet til å begynne med ikke likte, fordi de fikk assosiasjoner til et metalband. Navnet er spansk og betyr morgengry eller «timen før soloppgang». Besetningen var da Høyem, Jacobsen, Burås og Lauvland Pettersen.

Med nytt navn ga de i 1998 ut sin første selvstendige utgivelse, EP-en *[[Madrugada EP]]*. Bandet begynte for alvor å gjøre seg bemerket da den neste utgivelsen, *[[New Depression EP]]*, kom i 1999, og de fikk samme år Nordland fylkes kulturpris. Det første albumet, *[[Industrial Silence]]*, var produsert av Madrugada og Kai Andersen og ble gitt ut i august 1999. Albumet ble en stor suksess og gikk til topps på VG-lista. For albumet fikk bandet Spellemannprisen 1999 i klassen rock.

I mars 2001 kom bandets andre album, *[[The Nightly Disease]]*, produsert av Madrugada og John Agnello. Albumet fikk ikke like gode kritikker som det første, men startet i likhet med debutalbumet på toppen av salgslistene. Trommeslager Lauvland Pettersen forlot bandet i januar 2002 og ble erstattet av Simen Vangen. 21. oktober samme år kom albumet *[[Grit]]* produsert av Head & Frode Jacobsen. Sangen «Majesty» ble gitt ut som singel fra albumet. *Grit* ble det første Madrugada-albumet som ikke nådde toppen av VG-lista. Albumet solgte bra, og bandet fikk Spellemannprisen 2002 i klassen rock for albumet.

I 2005 ga bandet ut to album, først studioplaten *[[The Deep End]]* i februar produsert av George Drakoulias og i desember samme år konsertalbumet *[[Live at Tralfamadore]]* hvor «Lift Me» med Ane Brun er med som bonusspor. Begge albumene solgte bra, toppet VG-lista og førte til et oppsving i salget av bandets øvrige album. Etter utgivelsen av *The Deep End* hadde Madrugada i uke 19 2005 fire album inne på VG-lista Topp 40. Under Spellemannprisen 2005 ble de kveldens store vinnere da de ble kåret til Årets spellemann, vant klassen rock for *The Deep End* i tillegg til årets låt for «Lift me» sammen med Ane Brun. Samme år vant de to priser under Alarmprisen 2006, i klassen rock for *The Deep End* og beste låt for «The Kids Are on High Street». Bandet vant dessuten GramArt-prisen Gullmikrofonen for 2005. I løpet av innspillingen av *The Deep End* hadde trommeslager Vangen forlatt bandet. Bandet hentet ikke inn noen ny trommeslager, men fortsatte som en trio med Erland Dahlen som innleid trommeslager. Både Vangen og Dahlen bidro på begge 2005-albumene.

Det meste av bandets femte studioalbum ble spilt inn tidlig på sommeren 2007 i New York, igjen med John Agnello som medprodusent. De fleste opptakene ble gjort med bandets tre medlemmene samt trommeslager Erland Dahlen i studio samtidig. I juli 2007 ble Burås funnet død i sin leilighet. De to gjenværende medlemmene bestemte seg for å fullføre og gi ut albumet. I desember 2007 ga de ut singlen «Look Away Lucifer» som en forsmak, mens albumet, som fikk navnet *[[Madrugada (album)|Madrugada]]*, ble utgitt 21. januar 2008. Allerede før utgivelsen var albumet solgt i over  eksemplarer.

Etter utgivelsen kunngjorde bandet at de skulle legge opp. Senere ble det oppgitt at bandet skulle avslutte karrieren med en Norgesturné høsten 2008. Utvidet med gitaristene Alexander Kloster-Jensen og Cato Thomassen og trommeslager Erland Dahlen spilte bandet i de største norske byene og avsluttet med konsert i Oslo Spektrum 15. november.

I juni 2018 kunngjorde de gjenværende medlemmene Høyem og Jacobsen, samt tidligere trommeslager Jon Lauvland Pettersen, at bandet skulle gjenforenes og spille to konserter i Oslo Spektrum i februar 2019 med fokus på bandets debutalbum *[[Industrial Silence]]*. I september samme år annonserte bandet at de ville dra på en hel Europaturné. Den første konserten etter gjenforeningen ble spilt på Sundrehall, på Sundre i Ål i Hallingdal, på festivalen Sundreball, 25. januar 2019. Bandet opptrådte som «hemmelig headliner», og det var ingen i salen som visste at det var Madrugada de hadde kjøpt billett til denne kvelden. I 2022 ga de ut albumet *[[Chimes at Midnight]]*, sitt første studioalbum siden 2008. For albumet ble de nominert til Spellemannprisen 2022 i klassen rock.

Bandet ble innlemmet i Rockheim Hall of Fame i 2025.

I tillegg til Madrugada har bandmedlemmene vært involvert i andre prosjekter. Sivert Høyem har etablert seg som soloartist, Frode Jackobsen har bidratt som produsent for andre artister (blant andre Savoy og Ingrid Olava) mens Robert Burås startet gruppa My Midnight Creeps sammen med Alexander Kloster-Jensen som ga ut to album før han døde.

## Bandmedlemmer
### Siste medlemmer
* Sivert Høyem: vokal (1993–2008, 2019–)
* Frode Jacobsen: bass (1992–2008, 2019–)
* Jon Lauvland Pettersen: trommer (–2002, 2019–)

### Live-medlemmer
* Cato Thomassen: gitar (2008, 2019–)
* Christer Knutsen: gitar, keyboard (2019–)

### Tidligere medlemmer
* Robert Burås: gitar (død 2007) (1996–2007)
* Simen Vangen: trommer (2002–2004)

### Medlemmer før Madrugada-perioden
* Marius Almås Johansen: gitar (1993–1996)
* : vokal (–1993)
* : vokal (ca. 1992)
* Tommy Nilsen: gitar (ca. 1993)
* : gitar (1997–1997)

### Tidligere studio og live-medlemmer
* Erland Dahlen: trommer (2004–2008)
* Alexander Kloster-Jensen: gitar, keyboard (2005, 2008)
* Cato Thomassen: gitar, keyboard (2008)
* Mikael Lindqvist: keyboard (2002–2004)
* Fredrik Viklund: gitar, keyboard (ca. 2005–2007)

## Diskografi
Etter årstall står høyeste plassering på VG-lista.

### Album
* *[[Industrial Silence]]*, (30. august 1999) – nr. 1
* *[[The Nightly Disease]]*, (1. mars 2001) – nr. 1
* *[[Grit]]*, (20. oktober 2002) – nr. 4
* *[[The Deep End]]*, (28. februar 2005) – nr. 1
* *[[Live at Tralfamadore]]*, (14. desember 2005) – nr. 1
* *[[Madrugada (album)|Madrugada]]*, (21. januar 2008) – nr. 1
* *[[The Best of Madrugada]]*, (29. november 2010)
* *[[Chimes at Midnight]]*, (28. januar 2022) – nr. 2

### EP-er
* *[[Madrugada EP]]*, (1998)
* *[[New Depression EP]]*, (1999) – nr. 2
* *[[Higher Ep]]*, (2000)
* *[[The Nightly Disease Vol. II ]]*, (19. februar 2001)
* *[[A Deadend Mind EP ]]*, (2001) – nr. 6

### Singler
* «The Riverbed», (1999)
* «Beautyproof», (2000)
* «Electric», (2000) – nr. 13
* «Hands Up – I Love You», (2001) – nr. 1
* «Ready», (2002) – nr. 3
* «Love's Institution» (2002)
* «Majesty», (2003)
* «I Don't Fit», (2003)
* «Blood Shot Adult Commitment», (2003)
* «Lift Me», med Ane Brun, (2005) – nr. 1
* «The Stories from the Streets»(2005)
* «Hold On to You», (2005)
* «The Kids Are on High Street», (2005)
* «Look Away Lucifer», (2007) – nr. 4
* «What's on Your Mind?», (2008) – nr. 10
* «Caravan / The Hour of the Wolf», (2009)
* «Half-Light» (2019)
* «Nobody Loves You Like I Do» (2021)
* «Dreams at Midnight» (2021)
* «The World Could Be Falling Down» (2021)

### DVD
* *[[Madrugada – Live at Oslo Spektrum 2.12.2005]]*, (2006)

### Deltakelse på samleutgivelse
* *[[Wrought]]*, (1993) – (Som Abbey's Adoption)
* *Betong Vår-97*, (1997) – (Som Abbey's Adoption)
* *Make Some Noise – The Amnesty International Campaign To Save Darfur*, (2007).

## Priser og nominasjoner

## Referanser


## Eksterne lenker
* 
* 
* 
* Biografi fra ''Norsk pop & rock leksikon''